CELEX: 62014TN0234
Language: hu
Date: 2014-04-11 00:00:00
Title: T-234/14. sz. ügy: 2014. április 11-beny újtott kereset – Mammoet Salvage kontra Bizottság

16.6.2014   
            
            
               HU
            
            
               Az Európai Unió Hivatalos Lapja
            
            
               C 184/37
            
         2014. április 11-benyújtott kereset – Mammoet Salvage kontra Bizottság
   (T-234/14. sz. ügy)
   2014/C 184/59
   Az eljárás nyelve: holland
   
      Felek
   
   
      Felperes: Mammoet Salvage (Rotterdam, Hollandia) (képviselők: P. Kuypers és A. Schadd ügyvédek)
   
      Alperes: az Európai Unió képviseletében az Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               először is állapítsa meg, hogy az Európai Unió és/vagy az Európai Bizottság mulasztást követett el;
            
         
               —
            
            
               másodlagosan kötelezze az Európai Uniót és/vagy az Európai Bizottságot a felperes számára esedékes összegek megfizetésére;
            
         
               —
            
            
               harmadlagosan kötelezze az Európai Uniót és/vagy az Európai Bizottságot a felperes részére történő kártérítés fizetésére;
            
         
               —
            
            
               mindhárom esetben a Törvényszék eljárási szabályzatának 77. cikke szerint a választottbírósági ítélet felperes által történő kézhezvételét követő három hónapig függessze fel az eljárást;
            
         
               —
            
            
               az Európai Uniót és/vagy az Európai Bizottságot kötelezze az eljárási költségek – a peren kívüli költségeket is ideértve – viselésére.
            
         
      Jogalapok és fontosabb érvek
   
   A felperes 2010-ben az Európai Fejlesztési Alap keretében egy mauritániai kikötőből 74 hajóroncs eltávolítására vonatkozó közbeszerzési eljárás nyertes ajánlattevője lett. A Mauritánia és a felperes között kötött szerződés finanszírozását a nagykövet, az Európai Unió mauritániai küldöttségének vezetője átvállalta az Európai Bizottság nevében. Az átruházás révén az alperes nem szerződő fél, hanem átvállalta az elvégzett tevékenység megfizetésére irányuló kötelezettséget.
   Keresete alátámasztása érdekében a felperes három jogalapra hivatkozik.
   
               1.
            
            
               Az első, az alperes mulasztására alapított jogalap
               A felperes és Mauritánia között kötött szerződés egy olyan rendelkezést tartalmaz, amely szerint az Unió fizetési kötelezettsége legkésőbb a szerződés teljesítésének időszakát követő tizennyolc hónappal megszűnik. A felperes 2013. december 4-én kérte Mauritániától és az Európai Unió küldöttségétől e határidő meghosszabbítását. Ezen cselekvésre való felkérésre nem válaszolt az alperes.
            
         
               2.
            
            
               A második, a szerződés finanszírozásának az Európai Bizottság által történő átvállalására alapított jogalap
               A felperes álláspontja szerint e szerződést teljesítették, és ezért kéri az alperesnek a hátralékos számlák kiegyenlítésére, azaz az elvégzett munkák után még esedékes összegek megfizetésére történő kötelezését.
            
         
               3.
            
            
               A harmadik, az Európai Unió szerződésen kívüli felelősségére alapított jogalap
               Amennyiben a Törvényszék úgy ítéli meg, hogy lejárt az Európai Unióra tekintetében érvényes fizetési határidő, a felperes kéri az alperesnek a hátralékos számlák összegeinek megfelelő kártérítés fizetésére történő kötelezését.
               A felperes továbbá annak megállapítását kéri a Törvényszéktől, hogy az alperes jogsértően járt el a szakértő bevonása okán, ami szerződésen kívüli kárt okozott.